เรื่องร้องเรียน: 58/1027 ใช้เครื่องขยายเสียงแหกปากร้องเพลง
การดำเนินการของเจ้าหน้าที่: เจ้าหน้าที่ได้ลงพื้นที่ตรวจสอบข้อเท็จจริง เมื่อวันที่ 9 พฤศจิกายน 2565 เวลาประมาณ 14.00 น. ณ บ้านเลขที่  58/1027-1028 ถนนพระรามที่ 2 ซอย 43 แขวงบางมด เขตจอมทอง กรุงเทพมหานคร ลักษณะเป็นบ้านพักอาศัย ขณะตรวจสอบไม่พบเสียงดังจากการเปิดเพลงผ่านเครื่องขยายเสียง จากการสอบถามเจ้าของบ้านได้ความว่า มีการเปิดเพลงฟังเพื่อความผ่อนคลายและมีการเลี้ยงสังสรรค์เนื่องในวันลอยกระทงภายในครอบครัว และไม่ได้เปิดหลังเวลา 21.00 น. ซึ่งเจ้าหน้าที่ได้ตรวจสอบเครื่องขยายเสียงแล้วเป็นเพียงลำโพงขนาดเล็กและได้สอบถามผู้พักอาศัยบริเวณใกล้เคียงแจ้งว่าไม่ได้รับความเดือดร้อนรำคาญ ทั้งนี้เจ้าหน้าที่จึงได้แนะนำให้ระมัดระวังเรื่องเสียงดังจากการเปิดเพลงผ่านเครื่องขยายเสียงไม่ให้รบกวนผู้พักอาศัยบริเวณใกล้เคียงเรียบร้อยแล้ว
ความเห็นของผู้แจ้ง: โทรแจ้งตำรวจตอนสี่ทุ่ม จะเลิกก่อนสามทุ่มได้ยังไงครับ ฝากถามเจ้าหน้าที่ บกน9 ดูด้วยนะครับ
พื้นที่: แขวงบางมด เขตจอมทอง กรุงเทพมหานคร